Lav et referat af nedenstående tekst:

Tekst:
Ordet støjskærm er måske ikke det mest sexede ord. Ikke desto mindre er barrierene nærmest livsnødvendige for beboere, der bor nær motorvejen. Det skyldes, at et støjskærm er særdeles effektivt til at dæmpe støjen ved boliger. Hos Pilebyg i Hjørring laver de barriererne mere klimavenligt end mange af deres konkurrenter. Støjværn i træ fremfor i stål eller aluminium kan gøre en stor forskel for klimaet, og det budskab delte virksomheden, der holder til ved Hjørring, i dag med transportminister Benny Engelbrecht (S), der var på besøg. - Jeg synes, at det er gået rigtig godt. Det var en interesseret minister, som oprigtigt ønskede at høre, hvordan man kan lave nemme grønne løsninger indenfor infrastruktur, siger Vibe Gro, der er medejer af Pilebyg. Kan skabe arbejdspladser I Danmark er der ikke tradition for at bygge støjskærme i træ. Men virksomheden håber, at det ændrer sig. For i infrastrukturplanen for 2035 skal der opsættes mange støjskærme - særligt omkring Aalborg. - Vi kan i hvert fald se, at når vi skal bruge tre milliarder kroner på investeringer inden for støj og støjbekæmpelse  i de kommende år, så er der her nogle muligheder - også for at skabe arbejdspladser i Danmark, siger transportminister Benny Engelbrecht. Hvis der vælges træ fremfor stål eller aluminium, vil man på landsplan spare 26.351 tons CO2. Det svarer til 1800 danskeres årlige CO2-udledning.

Referat:
Der skal i de kommende år bruges milliarder af kroner på støjskærme langs motorvejene, og et nordjysk firma viser, at det kan gøres grønt og bæredygtigt.